
Uznesenie Okresný súd Spišská Nová Ves predsedníčkou senátu JUDr. Katarínou Šťastnou dňa 15. januára 2025 v trestnej veci odsúdeného A. B., nar. XX.XX.XXXX v C., trvale bytom D. XXX, o návrhu na zahladenie odsúdenia, takto rozhodol: Podľa § 92 ods. 1 písm. b) Tr. zákona a § 470 ods. 1 Tr. poriadku z a h l a d z u j e odsúdenému A. B. odsúdenia - z rozsudku Okresného súdu Spišská Nová Ves sp. zn. 3T 198/1987 zo dňa 18.5.1987 v spojení s uznesením Okresného súdu Spišská Nová Ves sp. zn. 3T 198/1987 zo dňa 1.11.1988, a to trest odňatia slobody v trvaní 20 (dvadsať) mesiacov nepodmienečne so zaradením do prvej nápravnovýchovnej skupiny, ktorý vykonal dňa 28.12.1989, - z rozsudku Okresného súdu Martin sp. zn. 3T 42/1988 zo dňa 15.4.1988, a to trest odňatia slobody v trvaní 5 (päť) mesiacov nepodmienečne so zaradením do prvej nápravnovýchovnej skupiny, ktorý vykonal dňa 28.10.1989, - z rozsudku Okresného súdu Spišská Nová Ves sp. zn. 3T 182/1992 zo dňa 1.10.1992 v spojení s uznesením Okresného súdu Spišská Nová Ves sp. zn. 3T 182/1992 zo dňa 13.9.1993, a to trest odňatia slobody v trvaní 3 (troch) mesiacov nepodmienečne so zaradením do druhej nápravnovýchovnej skupiny, ktorý vykonal dňa 24.8.1995, - z rozsudku Okresného súdu Spišská Nová Ves sp. zn. 5T 354/1993 zo dňa 26.7.1993, a to trest odňatia slobody v trvaní 5 (päť) mesiacov nepodmienečne so zaradením do druhej nápravnovýchovnej skupiny, ktorý vykonal dňa 24.2.1994, - z rozsudku Okresného súdu Spišská Nová Ves sp. zn. 1T 237/1996 zo dňa 14.8.1996 v spojení s rozsudkom Krajského súdu v Košiciach sp. zn. 4To 336/1996 zo dňa 24.10.1996, a to trest odňatia slobody v trvaní 10 (desať) mesiacov nepodmienečne so zaradením do druhej nápravnovýchovnej skupiny, ktorý vykonal dňa 4.6.1997, - z rozsudku Okresného súdu Poprad sp. zn. 1T 15/1998 zo dňa 5.3.1998, a to trest odňatia slobody v trvaní 7 (sedem) mesiacov nepodmienečne so zaradením do druhej nápravnovýchovnej skupiny, ktorý vykonal dňa 15.1.1999, - z rozsudku Okresného súdu Poprad 6T 26/2004 zo dňa 31.3.2004, a to trest odňatia slobody v trvaní 3 (troch) mesiacov nepodmienečne so zaradením do druhej nápravnovýchovnej skupiny, ktorý vykonal dňa 18.8.2004. odôvodnenie: Dňa 29.11.2024 bola na tunajší súd doručená žiadosť odsúdeného o zahladenie odsúdení z registra trestov z dôvodu zamestnania sa.. Rozsudkom Okresného súdu Spišská Nová Ves sp. zn. 3T 198/1987 zo dňa 18.5.1987, právoplatného dňa 1.6.1987, bol odsúdený uznaný za vinného zo spáchania trestného činu pohlavného zneužívania podľa § 242 ods. 1 Tr. zákona č. 140/1961 Zb. a bol mu uložený trest odňatia slobody v trvaní 20 (dvadsať) mesiacov s podmienečným odkladom na skúšobnú dobu do 1.6.1990. Odsúdenému bol
nariadený výkon trestu, a to dňa 1.11.1988. Trest nastúpil dňa 20.12.1988. Uznesením Okresný súd Liptovský Mikuláš sp. zn. Pp 391/1989 zo dňa 28.12.1989 rozhodol o podmienečnom prepustený z výkonu trestu odňatia slobody so skúšobnou dobou na 4 roky. Podľa Odpisu registra trestov Generálnej prokuratúry Slovenskej republiky súd zistil, že odsúdený je účastný amnestie prezidenta republiky zo dňa 1.1.1990 a odpustil sa mu zvyšok trestu odňatia slobody, avšak bez účinkov, že sa na páchateľa hľadí dňom tohto rozhodnutia, ako by nebol odsúdený. Teda vo výkone trestu odňatia slobody bol od 20.12.1988 do 28.12.1989. Rozsudkom Okresného súdu Martin sp. zn. 3T 42/1988 zo dňa 15.4.1988, právoplatného dňa 23.5.1988, bol odsúdený uznaný za vinného zo spáchania trestného činu neoprávneného používania cudzieho motorového vozidla podľa § 209a ods. 2 Tr. zákona č. 140/1961 Zb. a bol mu uložený trest odňatia slobody v trvaní 5 (päť) mesiacov nepodmienečne so zaradením do I. nápravnovýchovnej skupiny a trest zákazu činnosti vedenia motorových vozidiel v trvaní 2 (dvoch) rokov. Trest nastúpil dňa 10.10.1988. Odpisu registra trestov Generálnej prokuratúry Slovenskej republiky súd zistil, že odsúdený je účastný amnestie prezidenta republiky zo dňa 27.10.1988 a odpustil sa mu zvyšok trestu odňatia slobody, avšak bez účinkov, že sa na páchateľa hľadí dňom tohto rozhodnutia, ako by nebol odsúdený. Teda vo výkone trestu odňatia slobody bol od 10.10.1988 do 28.10.1988. Rozsudkom Okresného súdu Spišská Nová Ves sp. zn. 3T 182/1992 zo dňa 1.10.1992, právoplatného dňa 16.10.1992, bol odsúdený uznaný za vinného zo spáchania trestného činu krádeže podľa § 247 ods. 1 písm. b), ods. 2 Tr. zákona č. 140/1961 Zb. v spolupáchateľstve podľa § 9 ods. 2 Tr. zákona č. 140/1961 Zb. a trestného činu marenia výkonu úradného rozhodnutia podľa § 171 ods. 1 písm. c) Tr. zákona č. 140/1961 Zb. a bol mu uložený úhrnný trest odňatia slobody v trvaní 18 (osemnásť) mesiacov s podmienečným odkladom na skúšobnú dobu v trvaní 3 (troch) rokov, t.j. do 16.10.1995. Odsúdenému bol nariadený výkon trestu, a to dňa 13.9.1993. Trest nastúpil dňa 24.2.1994 a vykonal dňa 24.8.1995. Rozsudkom Okresného súdu Spišská Nová Ves sp. zn. 5T 354/1993 zo dňa 26.7.1993, právoplatného dňa 3.9.1993, bol odsúdený uznaný za vinného zo spáchania trestného činu podielnictva podľa § 251 ods. 1 písm. a) Tr. zákona č. 140/1961 Zb. a bol mu uložený trest odňatia slobody v trvaní 5 (päť) mesiacov nepodmienečne so zaradením do II. nápravnovýchovnej skupiny. Trest nastúpil dňa 24.9.1993 a vykonal dňa 24.2.1994. Rozsudkom Okresného súdu Spišská Nová Ves sp. zn. 1T 237/1996 zo dňa 14.8.1996 v spojení s rozsudkom Krajského súdu v Košiciach sp. zn. 4To 336/1996 zo dňa 24.10.1996 bol odsúdený uznaný za vinného zo spáchania trestného činu marenia výkonu úradného rozhodnutia podľa § 171 ods. 1 písm. c) Tr. zákona č. 140/1961 Zb. a trestného činu ohrozenia pod vplyvom návykovej látky podľa § 201 písm. c) Tr. zákona č. 140/1961 Zb. a bol mu uložený súhrnný trest odňatia slobody v trvaní 10 (desať) mesiacov nepodmienečne so zaradením do II. nápravnovýchovnej skupiny, trest zákazu činnosti viesť motorové vozidlá všetkých druhov v trvaní 3 (troch) rokov a zrušil sa výrok o treste z trestného rozkazu Okresného súdu Spišská Nová Ves sp. zn. 1T 126/1996 zo dňa 29.3.1996. Trest nastúpil dňa 4.12.1996. Uznesením Okresný súd Banská Bystrica sp. zn. Pp 282/1997 zo dňa 4.6.1997 rozhodol o podmienečnom prepustený z výkonu trestu odňatia slobody so skúšobnou dobou na 2 roky. Z Odpisu registra trestov Generálnej prokuratúry Slovenskej republiky súd zistil, že sa odsúdený v skúšobnej dobe podmienečného prepustenia z výkonu trestu osvedčil (v zmysle § 64 ods. 3 Tr. zákona). Trest vykonal dňa 4.6.1997. Rozhodnutím Okresného súdu Poprad sp. zn. 1T 15/1998 zo dňa 5.3.1998 bol odsúdený uznaný za vinného zo spáchania trestného činu marenia výkonu úradného rozhodnutia podľa § 171 ods. 1 písm. c) Tr. zákona č. 140/1961 Zb. a trestného činu ohrozenia pod vplyvom návykovej látky podľa § 201 písm. a) Tr. zákona č. 140/1961 Zb. a bol mu uložený úhrnný trest odňatia slobody v trvaní 7 (sedem) mesiacov nepodmienečne so zaradením do II. nápravnovýchovnej skupiny a trest zákazu činnosti viesť motorové vozidlá všetkých druhov v trvaní 3 (troch) rokov. Trest nastúpil dňa 15.6.1998 a vykonal dňa 15.1.1999. Rozhodnutím Okresného súdu Poprad sp. zn. 6T 26/2004 zo dňa 31.3.2004 bol odsúdený uznaný za vinného zo spáchania trestného činu marenia výkonu úradného rozhodnutia podľa § 171 ods. 1 písm. c) Tr. zákona č. 140/1961 Zb. a bol mu uložený trest odňatia slobody v trvaní 3 (troch) mesiacov nepodmienečne so zaradením do II. nápravnovýchovnej skupiny a trest zákazu činnosti viesť motorové vozidlá v trvaní 18 (osemnásť) mesiacov. Trest nastúpil dňa 18.5.2004 a vykonal dňa 18.8.2004.
Podľa § 92 ods. 1 písm. b) Tr. zákona súd môže zahladiť odsúdenie, ak odsúdený viedol po výkone alebo odpustení trestu, alebo po premlčaní jeho výkonu riadny život nepretržite po dobu najmenej päť rokov, ak ide o odsúdenie na trest odňatia slobody prevyšujúci jeden rok. Podľa § 92 ods. 4 Tr. zákona doba uvedená v odseku 1 sa v prípade, že sa u podmienečne prepusteného a podmienečne prepusteného s dohľadom má za to, že trest bol vykonaný dňom, keď odsúdený bol podmienečne prepustený, spravuje dĺžkou skutočného výkonu trestu. Z odpisu z registra trestov súd zistil, že odsúdený po výkone trestu odňatia slobody, t.j. po 18.8.2004, bol odsúdený cudzozemským súdom, a to South Yorkshire Magistrates court Magistrates rozhodnutím zo dňa 1.8.2017, právoplatným dňa 1.8.2017 pre trestný čin jazda pod vplyvom alkoholu alebo omamných látok (skutok zo dňa 17.7.2017). Z miesta trvalého bydliska súd zistil, že správanie odsúdeného nebolo prerokúvané komisiou verejného poriadku, v obci nemá zlú povesť a je bez podnetov od občanov. Zo správy Obvodného oddelenia PZ Spišské Podhradie vyplynulo, že odsúdenému bolo vznesené obvinenie pod č. E./30-PP-2000 pre trestný čin podľa § 171 ods. 1 písm. c) Tr. zákona, pričom dňa 18.8.2000 mu bolo ukončené z dôvodu, že sa podozrenie neukázalo a vznesené obvinenia pre trestné činy vyššie spomenuté (sp. zn. 5T 354/93, 3T 182/1992). Z výpisu z ústrednej evidencie priestupkov vyplynulo, že sa odsúdený dopustil piatich priestupkov proti bezpečnosti a plynulosti cestnej premávky podľa § 22 ods. 1 písm. h), l), m) zákona č. 372/1990 Zb., a to dňa 19.9.2020, 10.11.2020, 19.11.2021, 15.10.2022, 4.8.2023, za ktoré bol postihnutý pokutou a priestupku proti majetku podľa § 50 ods. 1 zákona č. 372/1990 Zb., a to dňa 28.3.2019, za ktorý bol postihnutý pokutou. Na základe vyššie uvedeného súd zistil, že u odsúdeného je splnená zákonom stanovená podmienka, a to doba piatich rokov od posledného výkonu trestu odňatia slobody vo veci Okresného súdu Poprad v konaní sp. zn. 6T 26/2004, t.j. od 18.8.2004, kedy nepretržite viedol riadny život (vyššie uvedené priestupky sú spáchané po sledovanom období). Preto súd rozhodol tak, ako je uvedené vo výroku tohto uznesenia. Poučenie: Proti tomuto uzneseniu možno podať sťažnosť, ktorá má odkladný účinok do 3 (troch) pracovných dní odo dňa jeho oznámenia na tunajší súd.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2025:7624010682.1 (dáta aktuálne k 9. 11. 2026). Záväzné je znenie zverejnené súdom.




